Zamonbek Shayxalibekov
Zamonbek Shayxalibekov (ozarbayjoncha: Zaman bəy Şeyxəli bəy oğlu Şeyxəlibəyov, 1838-yil 7-noyabr, Nuxa (Shaki), Shaki viloyati — 1904-yil 6-may, Toshkent, Turkiston general-gubernatorligi) — davlat arbobi, diplomat, tarjimon, davlat maslahatchisi (ruscha: статский советник, Chor Rossiyasidagi 5-darajali martaba). 1877—1900-yillari Turkiston general-gubernatorligi kanselyariya (devonxona) sida tarjimon boʻlib ishlagan. Oʻzbek va qozoq tillarida nashr etilgan "Turkiston viloyatining gazeti"ning adabiyot boʻlimi faoli. 1870-yillardan Shayxalibekov Muhammad Yoqubbek Badavlatxonning eng yaqin kishisiga aylanib, Yettishahar uygʻur davlatida katta siyosiy taʼsirga ega boʻladi. Rus sayyohi Nikolay Prjevalskiy oʻzining kundaligida Shayxalibekov haqida alohida toʻxtalib, uning yordamisiz sayohatlarini amalga oshira olmagan, hattoki tirik qolmagan boʻlishi mumkinligi keltirib oʻtadi.